Diari Oficial de la Generalitat Valenciana


Sumari del DOGV 7795, del 01-06-2016 (2016/3585)

Informació pública de l'acord de suspensió de la tramitació i atorgament de llicències per a obres, instal·lació i ambientals per a l'ús d'estacions i punts de subministrament de productes petrolífers a vehicles, a tot l'àmbit del terme municipal de Petrer.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3585


Data del document
:   18-05-2016

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * administració local
    * pla d'urbanisme

Informació pública de l'acord de suspensió de la tramitació i atorgament de llicències per a obres, instal·lació i ambientals per a l'ús d'estacions i punts de subministrament de productes petrolífers a vehicles, a tot l'àmbit del terme municipal de Petrer. [2016/3585]  
En compliment del que disposa l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica la part dispositiva de l'acord del Ple de data 18 de maig de 2016, relatiu a la suspensió de llicències d'estacions de serveis, que textualment diu:  
  
  
«Primer. Suspendre la tramitació i l'atorgament de llicències per a obres, instal·lació i ambientals per a l'ús d'estacions i punts de subministrament de productes petrolífers a vehicles, a tot l'àmbit del terme municipal de Petrer, pels motius exposats en la part expositiva d'aquest acord.  
Segon. Aquesta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Comunitat Valenciana, sense perjudici del termini de suspensió automàtica que comporta l'acord pel qual se sotmeta a exposició pública la nova ordenació, si escau.  
Tercer. Ordenar la interrupció del procediment d'atorgament de llicències per a obres, instal·lació i ambientals per a l'ús d'estacions i punts de subministrament de productes petrolífers a vehicles, presentats amb anterioritat a la publicació d'aquest acord, en cas que existisquen.  
  
Quart. Publicar aquest acord en el Diari Oficial de la Comunitat Valenciana, amb expressió dels recursos procedents en dret.»  
  
Cosa que es publica perquè se'n prenga coneixement, i es fa saber que contra aquest acord es poden interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l??acord, en el termini d??un mes, a partir de l??endemà del dia de la notificació; es considerarà prorrogable al següent dia hàbil el termini marcat quan l??últim dia recaiga en dissabte.  
- Contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta; s'entendrà desestimat el recurs a falta de resolució i notificació expressa en el termini d'un mes des de la seua interposició. En el termini per a la interposició d'aquest recurs jurisdiccional no correrà el mes d'agost.  
  
Tot això, sense perjudici de poder utilitzar altres mitjans d'impugnació si ho estimeu convenient i del que disposa respecte a la competència territorial dels jutjats i tribunals d'aquest orde que estableix l'article 14 de la Llei 29/1998, de 13 de juliol.  
  
Petrer, 18 de maig de 2016.- L'alcalde: Alfonso Lacasa Escusol.